S-1527/2011

Mál þetta, sem dómtekið var í dag, er höfðað með tveimur ákærum, útgefnum af lögreglustjóranum á höfuðborgarsvæðinu 27. september 2011 og 25. október 2011, á hendur H-kk-þgf J-kk-þgf, kt. 000000-0000, Kaldaseli 24, Reykjavík, sem hér greinir:

Ákæra útgefin 27. september 2011.

Fyrir eftirtalin umferðar- og fíkniefnalagabrot á árinu 2010:

I.

Umferðarlagabrot með því að hafa:

1. Þriðjudaginn 29. júní ekið bifreiðinni KG-289 með 129 km hraða á klst. suður Reykjanesbraut, á vegarkafla á móts við Smáralind, þar sem leyfður hámarkshraði var 70 km á klst.

2. Aðfaranótt miðvikudagsins 28. júlí ekið bifreiðinni SS-856 óhæfur um að stjórna henni örugglega vegna áhrifa ávana- og fíkniefna (tetrahýdrókannabínól í blóði 0,7 ng/ml) norður Bæjarbraut frá bifreiðastæði við Árbæjarkirkju uns lögregla stöðvaði aksturinn skömmu síðar.

II.

Fíkniefnalagabrot með því að hafa:

1. Fimmtudaginn 27. maí að Breiðuvík 10 haft í sínum vörslum í söluskyni 105 kannabisplöntur og að hafa um nokkurt skeið fram til þess dags ræktað greindar plöntur.

2. Miðvikudaginn 22. september að Breiðuvík 10, Reykjavík, haft í sínum vörslum í söluskyni 38 kannabisplöntur og að hafa um nokkurt skeið fram til þess dags ræktað greindar plöntur.

Telst brot í 1. tölulið I. kafla varða við 1. sbr. 3. mgr. 37. gr., og brot í 2. tölulið I. kafla við 1. og 2. mgr. 45. gr. a., hvort tveggja sbr. 1. mgr. 100. gr., umferðarlaga nr. 50/1987, sbr. 5. gr. laga nr. 66/2006, en brot í kafla II við 2. gr., sbr. 5. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærði verði dæmdur til refsingar, til greiðslu alls sakarkostnaðar og til sviptingar ökuréttar skv. 101. og 102. gr. nefndra umferðarlaga, sbr. 25. gr. laga nr. 44/1993 og 18. gr. laga nr. 66/2006 og jafnframt að framangreind fíkniefni, sem hald var lagt á, verði gerð upptæk samkvæmt 6. mgr. 5. gr. laga nr. 65/ 1974 og 2. mgr. 14. gr. reglugerðar nr. 23/2001. Þá er þess ennfremur krafist að ákærði sæti upptöku samkvæmt heimild í 7. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001 á 5 hvítum ómerktum gróðurhúsalömpum, 6 ómerktum lömpum, 1 Unionlampa, lofttúðu með filter, 6 Tetratec vatnsdælum og 2 ómerktum vatnsdælum, 1 blásara,1 loftdælu með síu og 1 loftsíu, sem lagt var hald á og notað var við ólögmæta meðferð framangreindra fíkniefna.

Ákæra útgefin 25. október 2011.

Fyrir eftirtalin umferðarlagabrot í Reykjavík á árinu 2011:

I

Að morgni sunnudagsins 21. ágúst ekið bifreiðinni OE-836 undir áhrifum áfengis og óhæfur um að stjórna henni örugglega vegna áhrifa ávana- og fíkniefna (í blóði mældist vínandamagn 0,92 ‰ og amfetamín 30 ng/ml) austur Suðurhóla uns aksturinn var stöðvaður á bifreiðastæði við Suðurhóla 18.

II

Mánudaginn 19. september ekið sömu bifreið með 111 km hraða á klst. austur Miklubraut, á vegarkafla á móts við Rauðagerði, þar sem leyfður hámarkshraði var 80 km á klst.

III

Miðvikudaginn 21. september ekið bifreiðinni PI-641 án skráningarmerkis að framan norður Snorrabraut, ekki gefið stefnumerki er hann beygði til hægri inn á Skúlagötu og ekki haft ökuskírteini meðferðis við aksturinn.

Telst brot í lið I varða við 1. sbr. 2. mgr. 45. gr. og 1. og 2. mgr. 45. gr. a, en brot í lið II við 1. sbr. 3. mgr. 37. gr. og brot í lið III við 2. mgr. 31. gr., 1. mgr. 48. gr. og 64. gr., allt sbr. 1. mgr. 100. gr., umferðarlaga nr. 50/1987, sbr. 5. gr. laga nr. 66/2006,

Þess er krafist að ákærði verði dæmdur til refsingar, til greiðslu alls sakarkostnaðar og til sviptingar ökuréttar skv. 101. og 102. gr. nefndra umferðarlaga, sbr. 25. gr. laga nr. 44/1993 og 18. gr. laga nr. 66/2006

Verjandi ákærða krefst vægustu refsingar er lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í desember 1983. Samkvæmt sakavottorði gekkst ákærði á árunum 2001 og 2002 átta sinnum undir sektarrefsingu vegna umferðarlagabrota, auk þess sem hann hlaut fjögurra mánaða skilorðsdóm fyrir þjófnaðartilraun árið 2002. Hinn 11. febrúar 2009 gekkst ákærði undir viðurlagaákvörðun fyrir brot gegn 1. mgr., sbr. 2. mgr. 45. gr. a. umferðarlaga og var þá sviptur ökurétti í 12 mánuði. Þá var ákærða 27. janúar 2010 gerð sektarrefsing fyrir brot gegn lögum um ávana- og fíkniefni. Þykir refsing ákærða hæfilega ákveðin fangelsi í 5 mánuði, en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940 sbr. 4. gr. laga nr. 22/1955.

Ákærði er sviptur ökurétti í 3 ár frá birtingu dómsins að telja.

Ákærði sæti upptöku á 143 kannabisplöntum, 5 gróðurhúslömpum, 6 ómerktum lömpum, Unionlampa, lofttúðu með filter, 6 Tetratec vatnsdælum og 2 ómerktum vatnsdælum, blásara, loftdælu með síu og loftsíu, samkvæmt lagaákvæðum sem í ákæru greinir.

Ákærði greiði málsvarnarþóknun skipaðs verjanda síns, G-kk-ef Á-kk-ef hrl., 75.300 krónur að meðtöldum virðisaukaskatti. Ákærði greiði 281.863 krónur í annan sakarkostnað.

Af hálfu ákæruvaldsins flutti málið J-kk-nf S-kk-nf H-kk-nf aðstoðarsaksóknari.

R-kvk-nf H-kvk-nf héraðsdómari kveður upp dóm þennan.

D ó m s o r ð :

Ákærði, H-kk-nf J-kk-nf, sæti fangelsi í 5 mánuði, en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa að telja haldi ákærði almennt skilorð 57. gr. almennra hegningarlaga nr. 19/1940 sbr. 4. gr. laga nr. 22/1955.

Ákærði er sviptur ökurétti í 3 ár frá birtingu dómsins að telja.

Upptæk eru gerð 143 kannabisplöntur, 5 gróðurhúslampar, 6 lampar, Unionlampi, lofttúði með filter, 6 Tetratec vatnsdælur og 2 vatnsdælur, blásari, loftdæla með síu og loftsía.

Ákærði greiði málsvarnarþóknun skipaðs verjanda síns, G-kk-ef Á-kk-ef hrl., 75.300 krónur. Ákærði greiði 281.863 krónur í annan sakarkostnað.

R-kvk-nf H-kvk-nf